stanford-oval/wikipedia huggingface dataset:
פובליוס ואטיניוס
ביוגרפיה

פובליוס ואטיניוס היה מאנשי פלבס, משפחתו מוזכרת במקורות החל מהמאה ה-2 לפנה"ס. לפי השארות הוא נולד בסביבות שנת 95 לפנה"ב. החל מגיל צעיר הוא התגורר ברומא העתיקה והחל את הקריירה בהופעות בבתי המשפט.
בשנת 63 לפנה"ס הוא מונה לקוואיסטור. תחילה הוא היה אחראי על אספקת מים לעיר. אחר כך הוא נשלח לקמפניה במטרה למנוע הברחות של מתכות יקרות. בעקבות תלונות של תושבי האזור הוא הוחזר לרומא על ידי מרקוס טוליוס קיקרו שבאותה תקופה כיהן בתפקיד קונסול. בשנת 62 לפנה"ס הוא קודם ללגאטוס של דרום ספרד.
בשנת 59 לפנה"ס הוא נבחר למשרת טריבון הפלבאים ובתפקיד זה תמך ביוליוס קיסר שכיהן בתפקיד קונסול. בסוף שנה הוא הציע חוק Lex Vatinia שלפיו לאחר סיום תפקידו יוליוס קיסר היה צריך לקבל לניהולו גאליה קיסאלפינה ואיליריה לתקופה של חמש שנים ותוך הענקת סמכויות נרחבות. בהמשך זה נתן ליוליוס קייסר בסיס להכנות להשלמת כיבוש גאליה.
הוא סיים את הכהונה בסוף שנה ומייד מונה ללגאטוס. אויביי יוליוס קיסר האשימו את פובליוס ואטיניוס באי-ציות להחלטות שלטוניות. גאיוס ליקיניוס קאלבוס היה התובע במשפטו. לא ברור מה היו תוצאות המשפט, אך לאור כך שקריירה של פובליוס ואטיניוס נמשכה ללא בעיות ככל הנראה הוא זוכה מכל אשמה.
בשנת 55 לפנה"ס פובליוס ואטיניוס מונה לכהונת פראיטור. בשנת 54 לפנה"ס הוא הצליח פעם נוספת לקבל משרה ניהולית וזאת למרות התנגדות חזקה של מרקוס טוליוס קיקרו.
בתחילת 49 לפנה"ס פרצה מלחמת האזרחים של יוליוס קיסר ופובליוס ואטיניוס היה מפקד הכוחות באזור הבלקן. בהמשך הוא מונה למפקד צבאי של אזור ברינדיזי. בהיותו בתפקיד זה הוא הצליח להביס כוחות האויב באזור והם נאלצו לסגת לאפריקה.
בחזרה לרומא הוא מונה לצוות של אוגור.
בשנת 45 לפנה"ס פובליוס ואטיניוס חזר לאיליריה במטרה לדכה את המרד באזור. אומנם, בשדה הקרב הוא נחל מפלה ונאלץ לחזור לרומא תוך העברת פיקוד על הכוחות למרקוס יוניוס ברוטוס.
בהמשך הוא היה בין תומכיו של הטריומווירט השני. בשנת 42 לפנה"ס הוא השתתף בטריומף בעקבות ניצחונות באיליריה. לא ידוע שום דבר על המשך חייו ומשערים שהוא נפטר זמן קצר אחרי שנת 42 לפנה"ס.
גבתון (עיר מקראית)

| --- | --- |

תל מלוט המזוהה עם העיר המקראית גבתון
 מיקום
 מדינה:  ישראל ישראל
  (למפת גוש דן מוגדלת) תל מלוט(למפת גוש דן רגילה) תל מלוט(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל מלוט(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום תל מלוט
גִּבְּתוֹן הייתה עיר מקראית בנחלת שבט דן אשר ניתנה ללויים, ויש המזהים את העיר עם "תל מלוט", אשר נמצא צפונית מערבית לעיר בית שמש ומערבית לעיר גזר. העיר נזכרת בספר מלכים א', פרק ט"ו, פסוק כ"ז, כעיר פלישתית בה הכה בעשא משבט יששכר את נדב בן ירבעם מלך ישראל.
זיהוי העיר והיסטוריה

יש המזהים את גבתון עם יישובים הנמצאים באזור הצפוני של השפלה הפלישתית.
על פי הכתוב בספר מלכים, ממלכת ישראל ניסתה פעמיים לכבוש את העיר. ניסיון ראשון התרחש בתקופת המלך נדב בן ירבעם, שנרצח כאן בידי בעשא בן אחיה שירש את כסאו (מלכים א', ט"ו, כ"ז). ניסיון שני נעשה בתקופת בנו של בעשא, המלך אלה, שנרצח בתרצה, בירת הממלכה, על ידי עבדו זמרי כאשר שר הצבא עמרי צר על גיבתון (מלכים א', ט"ז, ט"ו–י"ז). עם רצח המלך אלה, הפסיק עמרי את המצור על גבתון, הטיל מצור על תרצה, הביא למות זמרי והשתלט על הממלכה. מהמסופר במקרא נראה כי העיר נותרה בשליטת הפלשתים.
ב-720 לפני הספירה גבתון נכבשת על ידי סרגון השני מלך אשור. בדור שרוכין, בירתו של סרגון, מופיע ציור קיר המתאר את כיבוש העיר עם הכיתוב 'גבותונו' בכתב היתדות (דקה 30.01 בסרטון).
המושב גִּבְּתוֹן הוא מושב עובדים ליד רחובות ושייך למועצה אזורית ברנר נקרא על שם העיר המקראית.
תל מלוט

תל מלוט הוא תל ארכאולוגי בשפלת יהודה. התל ממוקם בין היישובים יציץ, פדיה ומזכרת בתיה ומשקיף על עיינות גבתון. מצפון לשמורת עיינות גיבתון נמצא 'תל מָלוֹט' שנהוג לזהותו עם העיר גבתון הפלשתית, שעל שמה קרויים המעיינות.
בחפירות בקרבת התל התגלה בשנות ה-90 של המאה העשרים מטמון המטבעות הגדול ביותר שאותר בישראל, ובו 26 אלף מטבעות ארד ביזנטיים.
על התל הוקם בשנת 2010 מצפור על שם רפנאל מוסקל, לוחם יחידת אגוז שנהרג במלחמת לבנון השנייה.
הערות שוליים

↑  ספר יהושע, פרק י"ט, פסוק מ"ד
↑  יחזקאל קויפמן, ספר יהושע, קריית ספר, ירושלים, 1963, עמ' 227.
↑  בוסתנאי עודד, עולם התנ"ך: מלכים א', דוידזון עתי, תל אביב, 1996, עמ' 160.
↑  https://www.youtube.com/watch?v=Z1bGWJLOJ8M&list=PL2pjBEgMLrHX_driXr3ULA_S1TwjBjrC6&index=2
1 2   משה גלעד, שמורה מפתיעה שמסתתרת בין שתי מסילות ברזל לכביש סואן, באתר הארץ, 10 בנובמבר 2021
↑  ישראל שפירא, ‏מלחמת אחים? הביקור ב'עֵינוֹת גִּיבְּתוֹן' שמעביר מסר חריף לראשי האומה, באתר כיכר השבת, 28 במרץ 2023
| ערי הלויים |
| --- | --- | --- |
| בני גרשון (ערים מיששכר, מאשר, מנפתלי ומחצי המנשה המזרחי) | בְּעֶשְׁתְּרָה • גולן • דברת • חֶלְקָת • חַמֹּת דֹּאר • יַרְמוּת • מִשְאָל • עַבְדּוֹן • עין גנים (אתר מקראי) • קֶדֶש • קַרְתָּן • קִשְׁיוֹן • רְחׁב |  |
| בני קהת (ערים מאפרים, מדן ומחצי המנשה המערבי) | שכם • גזר • קִבְצַיִם • בֵּית חוֹרֹן • אַיָּלוֹן • אֶלְתְּקֵא • גִבְּתוֹן • גַּת רִמּוֹן •  תַּעְנַךְ |  |
| בני מררי (ערים מראובן, מגד ומזבולון) | בֶּצֶר • דִּמְנָה • חשבון • יַהְצָה • יַעְזֵר • יקנעם • מַחֲנַיִם • מֵיפַעַת • נהלל • קְדֵמוֹת • קַרְתָּה • רָמת |  |
| --- | --- |
בקרת זהויות :  NLI: 987007415915005171 
שלט שהוצב על ראש תל מלוט לזכר רפנאל מוסקל
אייזקראוקלה (מחוז)

| --- | --- |
 מדינה:  לטביה לטביה
 בירת המחוז:  אייזקראוקלה
 תאריך ייסוד:  10 בינואר 1967 
 שטח:  2,566 קמ"ר
 תאריך נטישה:  1 ביולי 2009 
 אוכלוסייה:  ‏
  ‑ במחוז:  39,971 (2009)
  ‑ צפיפות:  16 נפש לקמ"ר (2009)
 קואורדינטות:  56°39′N 25°15′E﻿ / ﻿56.65°N 25.25°E﻿ / 56.65; 25.25 
 http://www.aizrp.lv/
  מפת מיקום  מפה מפורטת    he tabBackground:;tabBorder:#aaa;defaultTab:0;
 
מחוז אייזקראוקלה (בלטבית: Aizkraukles rajons) היה אחד מבין שלושים ושלושה מחוזות לטביה עד החלוקה מחדש של לטביה ב-2009. המחוז נקרא על שם העיר המרכזית והגדולה בו אייזקראוקלה. שטח המחוז היה 2,566 קמ"ר ובתחילת 2009 התגוררו בו כ-40,000 תושבים.
Castles Crumbling

| --- | --- |

 שיר בביצוע טיילור סוויפט והיילי ויליאמס
 מתוך האלבום Speak Now (Taylor's Version)
 יצא לאור:  7 ביולי 2023
 תאריך הקלטה:  2022
 סוגה:  קאנטרי פופ
 שפה:  אנגלית
 אורך:  5:06
 חברת תקליטים:  ריפבליק
 כתיבה:  טיילור סוויפט
 הפקה:  ג'ק אנטונוף, טיילור סוויפט
"Castles Crumbling" (בעברית: "טִירוֹת מִתְפּוֹרְרוֹת") הוא שיר שהוקלט על ידי הזמרת-יוצרת האמריקאית טיילור סוויפט והזמרת האמריקאית היילי ויליאמס. הוא יצא לאור ב-7 ביולי 2023, עם פרסומו של אלבום ההוצאה החוזרת השלישי של סוויפט Speak Now (Taylor's Version) (2023), בהוצאת חברת התקליטים ריפבליק רקורדס. במקור, סוויפט כתבה את השיר בסביבות 2010 עבור אלבום האולפן השלישי שלה Speak Now אך זה נגנז ולא פורסם מתוכו קטע מוזיקלי או לירי. את ההפקה הסופית ביצעה סוויפט לצד ג'ק אנטונוף.
רקע וכתיבה

השיר נכתב על ידי טיילור סוויפט והופק על ידה לצד ג'ק אנטונוף. היא כתבה והקליטה אותו לבדה עבור אלבום האולפן השלישי שלה Speak Now אך זה לבסוף נגנז ולא פורסם מתוכו קטע מוזיקלי או לירי. מאז, היה השיר ידוע בקרב מעריציה של הזמרת ובשנת 2023 זו פרסמה באופן רשמי כי העמיתה שלה היילי ויליאמס השתתפה בהקלטותיו, כחלק מאלבום ההוצאה המחודשת השלישי שלה, Speak Now (Taylor's Version). ביוני 2023, מעריציה של סוויפט העניקו לוויליאמס צמיד שנוצר בהשראת Speak Now, עובדה שלפיה זו הצהירה שזה ”מגיע בזמן מאוד מעניין”. תגובתה הובילה להשערות כי תשתתף באלבום ההוצאה המחודשת המיוחל, דבר שאושר בהמשך בידי סוויפט עצמה בעת פרסום רשימת הרצועות של האלבום. בעת ההכרזה, ציינה סוויפט שהלהקה של ויליאמס, פאראמור, השפיעה עליה רבות בעת שכתבה והקליטה את Speak Now.
אף על פי ש-"Castles Crumbling" נחשב לשיתוף הפעולה הראשון שלהן, ויליאמס התארחה במהלך סיבוב ההופעות השני של סוויפט, "Speak Now World Tour" שאירע בשנת 2011, והשתתפה בווידאו קליפ לסינגל שלה מ-2015, "Bad Blood". בנוסף לכך, ויליאמס הייתה ההשראה מאחורי השיר "Speak Now" לפי מספר כתבי עת ומגזינים שונים. לבסוף, יומיים לפני יציאת השיר, סוויפט חשפה בטוויטר שפאראמור תהיה למופע חימום במספר הופעות שהתקיימו במסגרת סיבוב ההופעות השישי שלה, "The Eras Tour" שאירע בין 2023 ל-2024. בעת בה פורסם השיר, פרסמה ויליאמס ברשתות החברתיות שלה מספר התייחסויות אודותיו.
הרכב ומילים

"Castles Crumbling" נכתב בסולם של סול מז'ור, עם קצב של 148 פעימות בדקה. אורכו חמש דקות ושש שניות והוא מדורג בעוצמת 57 בסולם 100 מבחינה האנרגיה הקולית בו. לפי האתר Tunebat שילוב הקולות של סוויפט ביחד עם ויליאמס ”נשמע טוב, כי יש להם מקצבים דומים, ערכים מוזיקליים דומים וצמודים וסגנונות המשלימים זה את זה”. במגזין Glamour נכתב שהוא עוסק בהתמודדות עם "עין הציבור" כמו גם במחיר של פרסום ותהילה. בכתבה שפורסמה אודות השיר, ציינו את השורות "פעם, הייתה לי אימפריה, בתור הזהב / הייתי במעמד גבוה, פעם הייתי גדולה / הם היו מהללים אותי כשראו את פניי / עכשיו, אני חוששת שחסדיי נמוגו" וציינו שהן משקפות רגשות טיילור מתקופת הזמן. תחילה, צוינה שנת 2010 בה חיי הזוגיות שלה היו לעיתים קרובות נושא שדובר בעיתונות הצהובה. בנוסף, היה עיסוק במעבר החד מיצירת מוזיקת קאנטרי לטובת מוזיקת פופ.
בהמשך, הוסבר הדבר בשורות: "פעם הייתי התקווה הגדולה לשושלת / המונים היו תלויים במילים שלי והם בטחו בי / האמונה שלהם הייתה חזקה, אבל הרחקתי לכת / שמרתי את הטינה הזו עד שהיא קרעה אותי לגזרים". אלה עוסקות בהיותה חלק מהאמנים שהצליחו להביא את מוזיקת הקאנטרי למיינסטרים בעשור הראשון של המאה ה-21 וכן הלאה, דבר שהיה לנטל עבורה.
ויליאמס התראיינה והצהירה אודות שיתוף הפעולה עם סוויפט כי:
[העבודה עם טיילור] הייתה ממש מיוחדת כי אנחנו מכירות זו את זו הרבה זמן בשלבים שונים של חיינו. התחברנו בהתחלה כשפאראמור רק התחילה לפרוץ ולהפוך ללהקה פופולרית, והיא כבר הצליחה בקאנטרי [במוזיקה] אך היא די התקרבה לרגע השיא שלה, וזה היה מאוד מרגש. הייתי אסירת תודה להכיר מישהי בגילי, שהייתה במצב דומה לשלי. ולאורך השנים, בין אם היינו בקשר עקבי ובין אם לא, פשוט תמיד הייתי אסירת תודה לדעת שאני לא לבד בזה. יש לה כל כך הרבה חוויות שאני אפילו לא יכולה להבין. הבנו שזו הזדמנות לשתינו. כאילו, איך בעצם אנחנו מנצלות את זה בצורה הטובה ביותר שאנחנו יכולות? כיצד אנו חולקות את ההזדמנויות הללו עם האנשים הנכונים? כיצד אנו חוות זאת ומודעות לכך שזה נכון? ואני באמת מסתכלת עליה בגלל זה. אבל מבחינת "Castles Crumbling", שמעתי את השיר והופתעתי מאוד מהסיפור שבו, וזה לא מפתיע כי זה שיר של טיילור סוויפט, אבל הוא עוסק בחוויה שחלקנו שתינו כשגדלנו לעיני הציבור ואני פשוט מרגישה שזה כבוד גדול לשיר על התחושה הזו. וכן, אני פשוט ממש אוהבת את זה. אני אוהבת את זה. אני לא מאמינה שאני חייבת להיות חלק מזה.
באתר BuzzFeed סקרו "Castles Crumbling" ודלו ציוץ מהטוויטר בו צוינה האפשרות שהשורה "הם נהגו להלל את השם שלי עכשיו הם צועקים שהם שונאים אותי" מתייחסת לתקרית של סוויפט וקניה וסט שהפך לאחד מהאירועים הבולטים ביותר בתולדות הטקס ולאבן דרך בקריירה שלה ככלל. במהלך התקרית זו עלתה לבמה לקבל את פרס הקליפ הנשי של השנה. בעת נאומה, וסט התפרץ לבמה, חטף מידה את המיקרופון ואמר: "טיילור, אני באמת שמח בשבילך ואני אתן לך לסיים אבל לפני זה ארצה לומר שלביונסה יש את אחד מהקליפים הטובים ביותר בכל הזמנים!". לאחר מכן, החזיר לסוויפט את המיקרפון וירד מהבמה. לעבר וסט נשמעו קולות בוז ולעג שסוויפט הסיקה שייתכן ומופנים אליה.
ביקורת

השיר זכה לביקורות חיוביות מטעם מבקרי המוזיקה ברחבי העולם. בווראייטי כתבו ”הדואט עם ויליאמס, "Castles Crumbling", חודרני במיוחד, כקינה שבערך הייתה יכולה להיות לקוחה מ-Folklore או Evermore העדכניים יותר במקום אלבום שיצא עשור שלם לפני אלה”. בוושינגטון פוסט העירו ”ויליאמס וסוויפט היו חברות קרובות מאז שנות העשרה שלהן בנאשוויל. בדומה ל-"Nothing New", הדואט עם פיבי ברידג'רס מ-Red (Taylor's Version), המילים עוסקות בנושא נפוץ בעולמה של סוויפט – האופי החולף של התהילה והלחץ של להיות אהוב בעין הציבורית”. ברולינג סטון הדגישו את שילוב הקולות בין ויליאמס לסוויפט והעירו ”הנוכחות של ויליאמס הופכת את הדואט לזכור במיוחד, הקולות שלהן משתלבים בצורה נהדרת כשהן נאבקות בפחד שמא קריאות התהילה תהפוכנה לקריאות לעג”.
במגזין בילבורד הפנו כלפי "Castles Crumbling" ביקורת מעורבת וציינו ”בסוף שנות ה-2000, בערך באותה העת שסוויפט הפכה לכוכבת בעולם הקאנטרי, הלהקה של היילי ויליאמס, פאראמור, הובילה בין סצנות הפופ-פאנק והאימו עם להיטים כמו "Misery Business" ו-"That's What You Get"; שתי האמניות ידועות בציבור כבר יותר מעשור, ושתיהן נאלצו להגיב לתגובות נגד שונות שהן סימפטום טבעי לכוכבות על. כתגובה על בריתות מתמוטטות והתנהגות לא רציונלית, "Castles Crumbling" נותר מעורפל אך נשמע נכון, כשההפקה שופעת קולות אתרים והשתיים שומרות על גישות אבלות כשהן בוחנות את ההריסות האישיות שלהן”.
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| בילבורד | שירי 'From the Vault' הטובים ביותר ב-Speak Now (Taylor's Version) | 6 |  |
וידאו קליפ

קליפ המילים הרשמי של "Castles Crumbling" פורסם ב-7 ביולי 2023 והועלה לערוץ היוטיוב הרשמי של טיילור סוויפט. זאת, לצד שאר הקליפים שפורסמו עבור כל רצועה ב-Speak Now (Taylor's Version). את קליפ המילים עיצבו בגוונים קודרים וקרים, בדומה לטקסט עליו הוא מתבסס כשיר. לאורכו של קליפ המילים, ניתן לראות את מילות השיר על גבי תמונה של טירה מפוררת (כשמו), בלב יער נטוש.
נכון ליולי 2023 עומד מונה הצפיות של הקליפ על למעלה מחצי מיליון צפיות.
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. ""Castles Crumbling בוצע באצטדיון לוויס בסנטה קלרה ב-28 ביולי 2023 יחד עם השיר "Right Where You Left Me".
קרדיטים

הקרדיטים והצוות מותאמים מהערות האלבום של Speak Now (Taylor's Version).
| 0 | 1 | 2 |
| --- | --- | --- |
|  טיילור סוויפט – שירה, כתיבה, הפקה  היילי ויליאמס – שירה  ג'ק אנטונוף – הפקה, הנדסה, תכנות, גיטרה אקוסטית, גיטרה בס, גיטרה חשמלית, תופים, פסנתר, סינתיסייזר  בובי הוק – כינור  אריק ביירס – צ'לו  אוון סמית' – חליל, סקסופון, הנדסה |  מייקי פרידום הארט – סינתיסייזר  שון האצ'ינסון – תופים, כלי הקשה  דייוויד הארט – הנדסה  לורה סיסק – הנדסה  ג'ון רוני – עוזר הנדסה  ג'ון שר – עוזר הנדסה |  מייגן סירל – עוזרת הנדסה  כריסטופר רו – הנדסה הקלטת  טיילור יורק – הנדסת הקלטה  סרבן גניאה – מיקסינג  ברייס בורדון – הנדסת מיקס  רנדי מריל – מאסטרינג |
מיקומי שיא

|   ‏‏‏  מצעדים ודירוגים (2023)> מדינה |   ‏‏‏  מצעדים ודירוגים (2023)> מצעד |   ‏‏‏  מצעדים ודירוגים (2023)> מיקום שיא |   ‏‏‏  מצעדים ודירוגים (2023)>  |
| --- | --- | --- | --- |
|  עולמי | בילבורד גלובל 200 | 30 |  |
|  אוסטרליה | מצעד הסינגלים האוסטרלי | 33 |  |
|  ארצות הברית | בילבורד הוט 100 | 31 |  |
|  ארצות הברית | מצעד שירי הקאנטרי | 13 |  |
|  הממלכה המאוחדת | מצעד הסינגלים הבריטי | – |  |
|  הממלכה המאוחדת | מצעד שירי הסטרימינג הבריטי | 54 |  |
|  יוון | IFPI Greece | 87 |  |
|  ניו זילנד | המצעד הניו זילנדי הרשמי | 30 |  |
|  קנדה | קנדה הוט 100 | 42 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 7 ביולי 2023 | הזרמת מוזיקה • הורדה דיגיטלית | ריפבליק |  |
ביאורים

↑  מעוצב "(Taylor's Version) (from the Vault)"
↑  שמה המלא של הרשימה: כל שיר 'From the Vault' לפי דירוג ב-Speak Now (Taylor's Version) של טיילור סוויפט: בחירות המבקרים.
בילינה

איוואן ביליבין (Билибин), דובריניה ניקיטיץ' מציל את זַבַּאוָוה פּוּטְיַאטִיצְ'נַה מהדרקון גוֹרִינִיץ'
בילינה (ברוסית: былина; באוקראינית: Билини; בפולנית: Bylina) או סְטַארִינה (Starina) היא שירה אפית הרואית עממית-מסורתית של הסלאבים המזרחיים הקדמונים של רוס של קייב, שהועברה בעל-פה מדור לדור. מסורת זו נשתמרה ברוסיה ובאוקראינה.
מקור המילה "בילינה" במילה הרוסית быль (נהגה: "ביל"; הפועל "להיות"), אשר מסמנת סיפור המגולל אירועים אמיתיים, בניגוד לסיפור בדיוני.
בילינה היא סוג של שיר ללא חריזה, אך עם מקצב אופייני – מעין חרוז לבן. מרבית הבילינות נשתמרו באזורים הצפוניים של רוסיה, וסגנונן חוקה בידי מספר משורר רוסים נודעים.
ישנם לא מעט מחזורי בילינה, וניתן לחלקם באופן גס לסדרות הבאות:
בילינות של הגיבורים העתיקים יותר (המכשף ווֹלגה סביאטוסלאביץ', הלוחם מִיקוּלַה סליאנינוביץ', סביאטוגור)
בילינות של ולדימיר הראשון, שליט קייב וסיפורים מתור הזהב של קייב (מחזורי איליה מוּרוֹמֶץ, אליושה פּוֹפּוֹביץ, דוֹבְּרִינְיַה ניקיטיץ')
בילינות של נובגורוד (וסילי בוסלאייב, סַדְקוֹ הסוחר)
בילינות של מוסקבה (יֶרְמַאק טימופייביץ', איוואן האיום)
בילינות מההיסטוריה של הקוזאקים האוקראינים (באוקראינית: פלישת הטורקים והטטרים, מרידות ההיידמקים)
בילינות של התקוממות הקוזאקים (סטנקה ראזין)
בילינות של פיוטר הגדול
PragerU

| --- | --- |

 מדינה:  ארצות הברית 
 מטה הארגון:  עמק סן פרננדו 
 מייסדים:  Allen Estrin, דניס פרגר 
 תקופת הפעילות:  22 באוגוסט 2010 – הווה (14 שנים) 
 www.prageru.com
 
PragerU הוא ארגון אמריקאי ללא כוונת רווח, אשר מתמקד ביצירת תוכן במגוון נושאים בתחום הפוליטיקה, כלכלה, ופילוסופיה, בעיקר מנקודת מבט שמרנית. הארגון הוקם על ידי הסופר והמגיש דניס פרייגר, בשיתוף עם אלן אסטרין. הסרטונים הקצרים, רובם באורך של כ-5 דקות, שמייצר הארגון מפורסמים ביוטיוב. הסרטונים מוגשים לעיתים קרובות על ידי אנשי רוח שמרנים ממדינות שונות בעולם, כולל ישראל. הארגון נשען על תרומות ובתחילת פעולתו נתמך על ידי דן ופריס ווילקס.
הארגון זוכה לשבחים על רמת האפקטיביות של הסרטונים שלו בלימוד החומר, אך גם לביקורת על מידת הדיוק והאמת שהם מציגים.
נכון לאפריל 2021 יש לערוץ היוטיוב כ-2.89 מיליון מנויים והסרטונים בו נצפו מעל 1.2 מיליארד פעמים. יוטיוב הגדיר כמה מהסרטונים בערוץ כ"תוכן מוגבל" לגולשים מסוימים.
ראו גם

דניס פרגר
שמרנות
הערות שוליים

↑  "Facebook apologises to right-wing site". BBC News (באנגלית בריטית). 20 ביולי 2018. נבדק ב-23 ביולי 2018. {{cite news}}:  (עזרה)
↑  Hiawatha Bray (14 באוקטובר 2016). "YouTube restricts access to Dershowitz video". The Boston Globe. נבדק ב-28 באוגוסט 2017. {{cite news}}:  (עזרה)
↑  Bowles, Nellie (2020-01-04). "Right-Wing Views for Generation Z, Five Minutes at a Time". The New York Times (באנגלית אמריקאית). ISSN 0362-4331. נבדק ב-2020-01-06.
↑  Presenters, PragerU (באנגלית)
↑  Bernstein, Joseph (3 במרץ 2018). "How PragerU is winning the Right Wing culture war without Donald Trump". BuzzFeed (באנגלית). אורכב מ-המקור ב-2019-02-14. נבדק ב-12 במרץ 2018. {{cite web}}:  (עזרה)
↑  No safe spaces (2019) - FULL DOCUMENTARY MOVIE
| --- | --- |
בקרת זהויות :  MusicBrainz: fc218b3e-89b9-4585-8981-acc5987ab29a 
ערך זה הוא קצרמרבנושא ארצות הברית. אתם מוזמנים לתרום לוויקיפדיה ו.
Paper Rings

| --- | --- |
 שיר בביצוע טיילור סוויפט
 מתוך האלבום Lover
 יצא לאור:  23 באוגוסט 2019
 תאריך הקלטה:  נובמבר 2018 – פברואר 2019
 סוגה:  סינת'פופ
 שפה:  אנגלית
 אורך:  3:42
 חברת תקליטים:  ריפבליק
 כתיבה:  טיילור סוויפט, ג'ק אנטונוף
 הפקה:  ג'ק אנטונוף, טיילור סוויפט
"Paper Rings" (בעברית: "טבעות נייר") הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבומה השביעי, Lover. השיר יצא לאור ב-23 באוגוסט 2019, על ידי חברת התקליטים ריפבליק רקורדס, ביחד עם שאר שירי האלבום.
אף על פי שלא יצא כסינגל, הצליח השיר להגיע למקום ה-45 במצעד הבילבורד הוט 100.
רקע וכתיבה

השיר נכתב על ידי טיילור סוויפט והופק על ידה, ביחד עם המפיק המוזיקלי ג'ק אנטונוף שעבד איתה על שירים נוספים. סוויפט דיברה על השיר ואמרה כי:
"השיר מדבר על זיכרונות שחוויתי ואז בפזמון שלו, הוא מדבר על איך כל חייך אתה מדבר עם חבריך על איך אתה רוצה להתחתן? איך אתה רוצה שהטבעת שלך תיראה? איזה סוג טבעת אתה רוצה? ואני, שלא יודעת לענות כרגע על השאלות פשוט מרגישה שאם אתה באמת אוהב מישהו, אז אתה תדע הכל שתצטרך לדעת."
הצלחה מסחרית

השיר זכה להצלחה רבה במצעדי הבילבורד אף על פי שלא יצא כסינגל. במצעד הבילבורד הוט 100 התברג במקום ה-45, תוך שבמצעד שירי הסטרימינג התברג במקום ה-22. בסמוך לכך, התברג במקום ה-40 במצעד קנדה הוט 100 ובמקום ה-16 במצעד שירי הסטרימינג לפי דרישה. ברולינג סטון טופ 100 הוא דורג במקום ה-15.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-90 מיליון השמעות.
ביקורת

כלפי השיר הופנו ביקורות חיוביות, תוך שברולינג סטון הוא דורג במקום ה-133 ברשימת "כל 206 השירים של טיילור סוויפט, לפי דירוג".
ביקורת > רשימות כל הזמנים וסוף שנה

| ארגון | רשימה | מיקום | מקור |
| --- | --- | --- | --- |
| אינדפנדנט | 100 רצועות האלבומים של טיילור סוויפט - מדורגות | 19 |  |
| רולינג סטון | כל 206 השירים של טיילור סוויפט, לפי דירוג | 133 |  |
| BuzzFeed | 167 השירים הטובים ביותר של טיילור סוויפט, לפי דירוג | 121 |  |
| Consequence | 214 השירים שג'ק אנטונוף הפיק, מדורגים מהגרועים לטובים ביותר | 62 |  |
| NME | השירים הטובים ביותר של טיילור סוויפט, לפי דירוג | 75 |  |
| Paste | 158 השירים הטובים ביותר של טיילור סוויפט, לפי דירוג | 60 |  |
| Vulture | 179 השירים הטובים ביותר של טיילור סוויפט, לפי דירוג | 85 |  |
הופעות חיות

סיבוב ההופעות של סוויפט, The Eras Tour, החל במרץ 2023 ובכל מופע סוויפט ביצעה שני שירי הפתעה. שירי הפתעה אלו מבוצעים במהלך מיני סט אקוסטי ואינם חוזרים על עצמם לאורך סיבוב ההופעות, למעט במקרה של טעויות במהלך הופעות. סוויפט הביעה את כוונתה לנגן שירים שונים בכל ערב כדי לספק חוויות ייחודיות למעריצים. "Paper Rings" בוצע באצטדיון יו. אס. בנק במיניאפוליס ב-23 ביוני 2023 יחד עם השיר "If This Was a Movie".
מיקומי שיא

|   ‏‏‏  מצעדים ודירוגים (2019)> מדינה |   ‏‏‏  מצעדים ודירוגים (2019)> מצעד |   ‏‏‏  מצעדים ודירוגים (2019)> מיקום שיא |   ‏‏‏  מצעדים ודירוגים (2019)>  |
| --- | --- | --- | --- |
|  אוסטרליה | מצעד הסינגלים האוסטרלי | 29 |  |
|  ארצות הברית | בילבורד הוט 100 | 45 |  |
|  ארצות הברית | מצעד שירי הסטרימינג | 22 |  |
|  ארצות הברית | מצעד שירי הסטרימינג לפי דרישה | 16 |  |
|  ארצות הברית | מצעד השירים הדיגיטליים | 41 |  |
|  ארצות הברית | רולינג סטון טופ 100 | 15 |  |
|  ניו זילנד | המצעד הניו זילנדי הרשמי | 4 |  |
|  סינגפור | RIAS | 24 |  |
|  סקוטלנד | מצעד הסינגלים הסקוטי | 82 |  |
|  קנדה | קנדה הוט 100 | 40 |  |
נתוני מכירות

| מקום | תארים | מכירות |
| --- | --- | --- |
| הממלכה המאוחדת (BPI) | כסף | 200,000 |
 מכירות + הזרמת מדיה בלבד
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 23 באוגוסט 2019 | הזרמת מוזיקה • הורדה דיגיטלית | ריפבליק |  |
הערות שוליים

1 2 3 4 5  Taylor Swift – Paper Rings (באנגלית), נבדק ב-2020-11-06
1 2 3 4 5  Chart Search, Billboard
↑  The Songs, Taylor Swift Switzerland (באנגלית)
↑  Paper Rings - Taylor Swift, a playlist by STARPLAYLISTS on Spotify, Spotify
1 2  Rob Sheffield, Rob Sheffield, All 129 of Taylor Swift's Songs, Ranked by Rob Sheffield, Rolling Stone, ‏2021-10-26 (באנגלית אמריקאית)
↑  Taylor Swift's 100 album tracks – ranked, The Independent, ‏2020-07-23 (באנגלית)
↑  Samantha Wieder, Ryan Schocket, Here Are All Taylor Swift’s Songs— From Debut To Evermore — Ranked, BuzzFeed (באנגלית)
↑  All 214 Songs Jack Antonoff Has Produced, Ranked From Worst to Best, Consequence, ‏2021-08-26 (באנגלית אמריקאית)
↑  Every Taylor Swift song ranked in order of greatness, NME | Music, Film, TV, Gaming & Pop Culture News, ‏2020-09-08 (באנגלית בריטית)
↑  All 158 Taylor Swift Songs, Ranked, pastemagazine.com, ‏2020-02-05 (באנגלית)
↑  Nate Jones, All 179 Taylor Swift Songs, Ranked, Vulture, ‏2021-01-11 (באנגלית אמריקאית)
↑  Ashley Iasimone, All the Surprise Songs Taylor Swift Has Performed on The Eras Tour (So Far), Billboard, ‏2024-07-14 (באנגלית אמריקאית)
| טיילור סוויפט |
| --- | --- |
פרסים ומועמדויות • דיסקוגרפיית אלבומים • דיסקוגרפיית סינגלים • הופעות חיות • שירים • וידאוגרפיה • השפעה תרבותית • השפעה הפוליטית • תדמית ציבורית
אלבומי אולפן: Taylor Swift • Fearless • Speak Now • Red • 1989 • Reputation • Lover • Folklore • Evermore • Midnights • The Tortured Poets Department
אלבומי הוצאה חוזרת: Fearless (Taylor's Version) • Red (Taylor's Version) • Speak Now (Taylor's Version) • 1989 (Taylor's Version)
מיני-אלבומים: The Taylor Swift Holiday Collection • Rhapsody Originals • iTunes Live from SoHo • Beautiful Eyes
אלבומי הופעה: Speak Now World Tour – Live • Live from Clear Channel Stripped 2008 • Folklore: The Long Pond Studio Sessions (from the Disney+ Special) • Lover (Live from Paris)
אלבומי וידאו: Taylor Swift and Def Leppard • Journey to Fearless
סיבובי הופעות: Fearless Tour • Speak Now World Tour • The Red Tour • The 1989 World Tour • Reputation Stadium Tour • The Eras Tour
סרטים תיעודיים: Taylor Swift: Reputation Stadium Tour • Miss Americana • Folklore: The Long Pond Studio Sessions • All Too Well: The Short Film  • Taylor Swift: The Eras Tour
משפחה: אוסטין סוויפט (אח) • אוליביה בנסון (חתולה) • מרג'ורי פינליי (סבתא)
מורשת: ההשפעה של The Eras Tour • סוויפטיז • Nannaria swiftae‏ • Castianeira swiftay
מחלוקות: מולר נגד סוויפט • מחלוקת המאסטרס • מחלוקת טיקטמאסטר • מותה של אנה קלרה בנבידס
ערכים קושרים: אחוזת סמואל גולדווין • בומבלורינה • הולידיי האוס • וונדרסטראק • וונדרסטראק אנצ'נטד • טיילור סוויפט הפקות • City of Lover •‏ טיילור שיש
| --- | --- |
בקרת זהויות :  MusicBrainz work: 58a1bf9f-daba-4d4b-a419-a0d347f16134
כריסטיאן וולף

ערך זה עוסק בנשיא גרמניה. אם התכוונתם לפילוסוף, תלמידו של לייבניץ, ראו .
כריסטיאן וילהלם ואלטר ווּלף (בגרמנית: Christian Wilhelm Walter Wulff; נולד ב-19 ביוני 1959) הוא פוליטיקאי גרמני שכיהן כנשיא גרמניה בין 30 ביוני 2010 ל-17 בפברואר 2012.